《下河州县复有被水处亟命抚恤兼示董事者》
清代·弘历

去岁涨徐淮，哀鸿被重灾。金堤虽顺轨，日日系吾怀。

麦收既报虽，夏种亦称既。如何临西成，将食夺之匮。

下河诚水乡，疏导宜周详。急须引归墟，岂徒固堤防。

分命及专差，相视谋瀹排。浚疏诚得法，此灾复何来。

闻奏日徬徨，守臣何为情。截漕留帑金，救此嗷嗷氓。